1. sz melléklet

De minimis nyilatkozat

**az Európai Unió működéséről szóló szerződés 107. és 108. cikkének a csekély összegű támogatásokra való alkalmazásáról szóló, 2013. december 18-i 1407/2013/EU bizottsági rendelet (HL L 352., 2013.12.24., 1. o.) szerinti csekély összegű (de minimis) támogatás esetén**

|  |  |
| --- | --- |
| **1. Kedvezményezett adatai** | |
| Név: |  |
| Adószám: |  |
| Elérhetőség: |  |
| Aláírásra jogosult képviselő: |  |
| E-mail cím: |  |
| *(jelölje X-szel )*  ⬜ Egyesülés a folyamatban lévő és az azt megelőző két adóév során  ⬜ Szétválás a folyamatban lévő és az azt megelőző két adóév során | |
| Egyesülés, szétválás ideje: | \_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_  (év) (hónap) (nap) |

Ezúton nyilatkozom, hogy a folyó pénzügyi évben és az azt megelőző két pénzügyi év során a kedvezményezett, továbbá az olyan vállalkozások, amelyekkel a kedvezményezett az 1407/2013/EU bizottsági rendelet 2. cikk (2) bekezdése alapján egy és ugyanazon vállalkozásnak minősül, Magyarországon a következő csekély összegű támogatás(ok)ban részesültek.

Nyilatkozatom arra is kiterjed, hogy a kedvezményezett, továbbá az olyan vállalkozások, amelyekkel a kedvezményezett egy és ugyanazon vállalkozásnak minősül, milyen csekély összegű támogatás(ok)ra nyújtottak be támogatási kérelmet (az elutasított kérelmekről nem kell nyilatkozni, csak azokról, amelyek elbírálása folyamatban van).

Nyilatkozatom a 1407/2013/EU bizottsági rendelet 3. cikk (8)-(9) bekezdéseiben írtak betartásához szükséges adatokat is tartalmazza.[[1]](#footnote-1)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **2. Csekély összegű támogatások[[2]](#footnote-2)** | | | | | | | | | | |
| **Sor-szám** | **Támogatás jogalapja (bizottsági rendelet száma)** | **Támogatást nyújtó szervezet** | **Támogatás kedvezménye-zettje és célja** | **A támogatást ellenszolgáltatás fejében végzett közúti kereske-delmi árufuva-rozáshoz vette igénybe?** | **Kérelem benyúj-tásának dátuma[[3]](#footnote-3)** | **Odaítélés dátuma** | **Támogatás összege** | | **Támogatás bruttó támogatástartalma[[4]](#footnote-4)** | |
| **Forint** | **Euró** | **Forint** | **Euró** |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |

|  |  |
| --- | --- |
| **3. Adatok az egy és ugyanazon vállalkozásokról** | |
| Nyilatkozom, hogy az 1407/2013/EU bizottsági rendelet 2. cikk (2) bekezdése értelmében a kedvezményezett az alábbi vállalkozásokkal minősül egy és ugyanazon vállalkozásnak. | |
| **Vállalkozás neve** | **Adószáma** |
|  |  |
|  |  |
|  |  |
|  |  |
|  |  |
|  |  |

Az 1407/2013/EU bizottsági rendelet szerint csekély összegű támogatás nem halmozható azonos elszámolható költségek vonatkozásában nyújtott állami támogatással vagy olyan kockázatfinanszírozási célú intézkedéssel, amelyhez a 1407/2013/EU bizottsági rendelet szerinti csekély összegű támogatást nyújtják, amennyiben az így halmozott összeg meghaladná a csoportmentességi rendeletekben vagy az Európai Bizottság határozatában meghatározott maximális támogatási intenzitást vagy összeget. Ennek megfelelően a kedvezményezett vonatkozásában az alábbiakról nyilatkozom.[[5]](#footnote-5)

Nyilatkozatom arra is kiterjed, hogy a kedvezményezett milyen, a jelen nyilatkozattal érintett csekély összegű támogatás elszámolható költségeivel azonos elszámolható költséget tartalmazó, vagy milyen kockázatfinanszírozási célú intézkedésre nyújtott be támogatási kérelmet, amelyhez a jelen nyilatkozattal érintett csekély összegű támogatást is kéri (az elutasított kérelmekről nem kell nyilatkozni, csak azokról, amelyek elbírálása folyamatban van).

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 4. Adatok az azonos elszámolható költségek vagy a csekély összegű támogatással azonos célú kockázatfinanszírozási célú intézkedés vonatkozásában nyújtott állami támogatásokra | | | | | | | | | | |
| **Sor-szám** | **Támogatás jogalapja (uniós állami támogatási szabály)** | **Támogatást nyújtó szervezet** | **Támogatási kategória**  **(pl. regionális beruházási támogatás)** | **Kérelem benyújtásának dátuma[[6]](#footnote-6)** | **Odaítélés dátuma** | **Azonos elszámolható költségek teljes összege jelentértéken** | | **Azonos kockázatfinanszírozási célú intézkedés vonatkozásában nyújtott állami támogatás bruttó támogatástartalma / azonos elszámolható költségek vonatkozásában nyújtott állami támogatás bruttó támogatástartalma[[7]](#footnote-7)** | | **Maximális támogatási intezitás (*%*) vagy maximális támogatási összeg** |
| **Forint** | **Euró** | **Forint** | **Euró[[8]](#footnote-8)** |
|  |  |  |  |  |  |  |  |  |  |  |
|  |  |  |  |  |  |  |  |  |  |  |

Nyilatkozom, hogy a kedvezményezett aláírásra jogosult képviselője vagyok, és a fent megadott adatok helyesek.

Hozzájárulok ahhoz, hogy a fenti adatokat a tárgyban illetékes szerveknek az adatkezelő átadja.

Tudomásul veszem, hogy amennyiben a nyilatkozat kelte és a támogatás odaítélése[[9]](#footnote-9) közötti időszakban egyéb csekély összegű vagy a támogatáshalmozás szempontjából figyelembe veendő más támogatást ítélnek oda a kedvezményezett számára, a kedvezményezett erről haladéktalanul – még a jelen nyilatkozat szerinti támogatás odaítélése előtt – értesíteni köteles a támogatást nyújtót, és köteles megfelelően módosított adattartalommal újból kiállítani a jelen nyilatkozatot.

Kelt:

……………………………..

Kedvezményezett

(aláírás, pecsét)

**Kitöltési segédlet**

1. sz. melléklethez tartozó útmutató

De minimis nyilatkozathoz

Amennyiben a lentiekben kifejtettek alapján a Pályázó nem részesült támogatásban, abban az esetben is kérjük, hogy az 1. számú melléklet szerinti nyilatkozatot húzza át és lássa el cégszerű aláírásával.

Az 1407/2013/EU bizottsági rendelet[[10]](#footnote-10) szerinti, egy és ugyanazon vállalkozás részére a folyó pénzügyi évben, valamint az azt megelőző két pénzügyi év során az 1407/2013/EU bizottsági rendelet alapján odaítélt csekély összegű támogatások bruttó támogatástartalma tagállamonként nem haladhatja meg a 200.000 eurónak, közúti kereskedelmi árufuvarozást ellenszolgáltatás fejében végző vállalkozások esetében a 100.000 eurónak megfelelő forintösszeget[[11]](#footnote-11), figyelemmel az egyesülésre valamint a szétválásra vonatkozó szabályokra[[12]](#footnote-12) is.

Mi a bruttó támogatástartalom?

A több részletben, éven átnyúlóan fizetendő támogatást az odaítélése időpontjában érvényes értékre kell diszkontálni az odaítélés idején érvényes referencia ráta alkalmazásával.

Milyen esetekben tekintendő a támogatást igénylő egy másik vállalkozással egy és ugyanazon vállalkozásnak?

Egyik a másikban a részvényesek vagy tagok szavazati jogának többségével rendelkezik, vagy

Egyik a másik igazgatási, irányítási vagy felügyeleti testülete tagjainak többségét jogosult kinevezni vagy elmozdítani, vagy

Egyik a másik felett szerződés, vagy alapító okiratban vagy társasági szerződés alapján meghatározó befolyást gyakorolhat, vagy

Egyik a másik részvényese vagy tagja, a többi részvényessel vagy taggal kötött megállapodás alapján egyedül birtokolja a szavazati jogok többségét

Amennyiben a támogatást igénylő a fenti kapcsolatok bármelyikével egy vagy több másik vállalkozáson keresztül rendelkezik, úgy azok vonatkozásában is egy és ugyanazon vállalkozásnak kell tekinteni.

Milyen esetben kell alkalmazni a támogatást igénylőre az egyesülés, illetve a szétválás szabályait?

Abban az esetben, ha az egyesülésre vagy szétválásra a folyó pénzügyi évben, valamint az azt megelőző két pénzügyi év során került sor.

Az egyesülés által érintett vállalkozásoknak nyújtott valamennyi korábbi csekély összegű támogatást bele kell számítani az egyesülés révén létrejövő, vagy jogutód támogatást igénylő csekély összegű támogatási keretébe. Az egyesülést megelőzően jogszerűen odaítélt csekély összegű támogatás később is jogszerű marad.

Ha egy vállalkozás két vagy több vállalkozásra válik szét, a szétválást megelőzően nyújtott csekély összegű támogatást az eredetileg a támogatásban részesülő azon vállalkozásnak kell betudni, amely a csekély összegű támogatással támogatott tevékenységet átvállalta. Ha ennek meghatározására nincs lehetőség, a csekély összegű támogatást a saját tőkének a szétválás tényleges időpontjában érvényes könyv szerinti értéke alapján arányosan el kell osztani a szétválás által érintett vállalkozások között.

Annak meghatározásához, hogy az újabb csekély összegű támogatás meghaladja-e az alkalmazandó felső határt, figyelembe kell venni az azon vállalkozások részére nyújtott csekély összegű támogatásokat is, amelyek a kedvezményezettel egy és ugyanazon vállalkozásnak minősülnek.

Halmozódás:

Az 1407/2013/EU bizottsági rendelet szerinti csekély összegű támogatás más csekély összegű támogatásokról szóló rendeleteknek megfelelően nyújtott csekély összegű támogatással [pl. az Európai Unió működéséről szóló szerződés 107. és 108. cikkének a mezőgazdasági ágazatban nyújtott csekély összegű támogatásokra való alkalmazásáról szóló, 2013. december 18-i 1408/2013/EU bizottsági rendelet (HL L 352., 2013.12.24., 9. o.) alapján nyújtott mezőgazdasági csekély összegű támogatással] az 1407/2013/EU bizottsági rendeletben meghatározott 200.000 eurónak, a közúti kereskedelmi árufuvarozást ellenszolgáltatás fejében végző vállalkozások esetében a 100.000 eurónak megfelelő forintösszegig halmozható.

Például:

Ha egy kizárólag mezőgazdasági és közúti árufuvarozási tevékenységet végző vállalkozás mezőgazdasági de minimis támogatásnak minősülő 15.000 euró támogatásban részesül, részére a közúti árufuvarozási tevékenységéhez az alacsonyabb 100.000 eurós értékhatárra figyelemmel, 85.000 euró támogatás nyújtható. Amennyiben ez a vállalkozás egyéb tevékenységet (pl. könyvvizsgálat) is végez, úgy rá, már az 1407/2013/EU bizottsági rendelet 200.000 eurós értékhatára vonatkozik, így részére 185.000 euró de minimis támogatás nyújtható.

Az 1407/2013/EU bizottsági rendelet alapján nyújtott csekély összegű támogatás az Európai Unió működéséről szóló szerződés 107. és 108. cikkének az általános gazdasági érdekű szolgáltatást nyújtó vállalkozások számára nyújtott csekély összegű támogatásokra való alkalmazásáról szóló 2012. április 25-i 360/2012/EU bizottsági rendeletnek (HL L 114, 2012.4.26., 8-13. o.) (a továbbiakban: 360/2012/EU bizottsági rendelet) megfelelően nyújtott közszolgáltatási csekély összegű támogatással a 360/2012/EU bizottsági rendeletben meghatározott 500.000 eurónak megfelelő forintösszegig halmozható.

Amennyiben a halászati és akvakultúra-ágazatban működő valamely vállalkozás az 1407/2013/EU rendelet hatálya alá tartozó egy vagy több ágazatban vagy egyéb tevékenységi körökben is folytat tevékenységet, a halászati és akvakultúra-ágazatba tartozó tevékenységek tekintetében az Európai Unió működéséről szóló szerződés 107. és 108. cikkének a halászati és akvakultúra- ágazatban nyújtott csekély összegű támogatásokra való alkalmazásáról szóló, 2014. június 27-i 717/2014/EU bizottsági rendeletnek (HL L 190., 2014.06.28., 45.o.) megfelelően nyújtott halászati csekély összegű támogatás az 1407/2013/EU bizottsági rendelet alapján nyújtott csekély összegű támogatással az 1407/2013/EU bizottsági rendeletben meghatározott 200.000 eurónak, a közúti kereskedelmi árufuvarozást ellenszolgáltatás fejében végző vállalkozások esetében a 100.000 eurónak megfelelő forintösszegig halmozható.

Ha létező támogatási program másként nem rendelkezik, az euróban meghatározott összegek forintra történő átszámításánál a támogatási döntés napját megelőző hónap utolsó napján érvényes, a Magyar Nemzeti Bank által közzétett, két tizedes jegy pontossággal meghatározott devizaárfolyam alkalmazandó[[13]](#footnote-13).

A feleknek a támogatáshoz kapcsolódó iratokat az odaítélést követő 10 évig meg kell őrizniük, és a támogatást nyújtó ilyen irányú felhívása esetén a támogatott köteles azokat bemutatni. A csekély összegű támogatási jogcímen nyújtott támogatásokról az Európai Bizottság kérésére 20 munkanapon belül információt kell szolgáltatni.

2. sz. melléklet

# Átláthatósági és összeférhetetlenségi nyilatkozat

Alulírott:………………………………………………………….………, mint a …………………(gyártó) képviselője

székhely:…………………………………………………………………………………………….……………………..., cégjegyzékszám:………………..……………………………………………………………………………………….

adószám:………………………………………………………………………………………………………………..…, képviselő:…….………………………………………………………………………..) jelen nyilatkozat aláírásával nyilatkozom, hogy Társaságunk a nemzeti vagyonról szóló 2011. évi CXCVI. törvény 3. § (1) bekezdés 1. pontjában meghatározott követelményeknek megfelel, valamint vele szemben a Pályázati kiírás 5.2. pontjában meghatározott egyéb kizáró ok sem áll fenn. Egyúttal kijelentem, hogy a pályázati felhívásban megfogalmazott összeférhetetlenségi esetek társaságunkkal szemben nem állnak fenn.

Budapest, 2021. ………………..…………………………

……………………………………..

Pályázó (cégszerű) aláírása

(pecsét helye)

3. sz. melléklet

# Pályázati nyilatkozat

Alulírott………………………………………………………………….. (pályázó), melyet képvisel:

……………………………………………………………………………………………………. az alábbi nyilatkozatot teszem/tesszük:

Megvizsgáltuk és fenntartásuk vagy korlátozás nélkül elfogadjuk a Magyar Divat & Design Nonprofit Zrt., mint Kiíró által „Mentoring Programban való részvétel ” tárgyban kiírt pályázati felhívás feltételeit.

Kijelentjük, hogy a pályázati anyagban bemutatottak saját kizárólagos szellemi tulajdonunkat képezik.

Kijelentjük, hogy amennyiben, mint nyertes pályázó kiválasztásra kerül/kerülünk, akkor az együttműködési megállapodás a pályázati felhívásban foglalt feltételekkel megkötjük, a pályázati felhívásban foglalt feladatainkat pedig maradéktalanul teljesítjük.

Jelen nyilatkozat aláírásával hozzájárulásomat adom, hogy amennyiben a Kiíróval együttműködő Camera Nazionale della Moda Italia szakmai csapata által kiválasztásra kerülök/kerülünk, részt veszek a Nemzetközi Mentorprogramban.

Jelen nyilatkozat aláírásával hozzájárulásomat adom, hogy a benyújtott pályázati anyagunkban szereplő személyes adatokat a pályázati felhívás 6. számú mellékletében foglalt *Adatkezelési tájékoztatóban* meghatározott Adatkezelő az ugyanebben a mellékletben rögzítettek szerint kezelje.

A Magyar Divat és Design Ügynökség hírlevelére történő feliratkozáshoz: (kérjük aláhúzni)

Hozzájárulok. Nem járulok hozzá.

Budapest, 2021. ………………..…………………………

……………………………………..

Pályázó (cégszerű)aláírása

(pecsét helye)

4. sz. melléklet

# Titoktartási nyilatkozat

Alulírott,……………………………….......................................................................

Anyja neve: ……………………………………………………………………………...........

Lakcím:………………………………………………………………………………….............

mint egyéni vállalkozó/gazdasági társaság

Székhely:…………………………………………………………………………………..........

Cégjegyzékszám:………………………………………………………………………........

Adószám/adóazonosító jel:………………………………………………....................

vállalom, hogy a Magyar Divat & Design Ügynökség Nonprofit Zrt.-vel (székhely: 1027 Budapest, Kacsa u. 15-23., cégjegyzékszám: 01-10-049808, adószáma: 26338972-4-41, csoportos adószáma: 17782517-5-41, a továbbiakban: Társaság) való együttműködés során „Mentoring Programban való részvétel ”-re vonatkozóan kiírt pályázat (a továbbiakban: Pályázat) – annak tartalmával kapcsolatban a Társaság előzetes írásos beleegyezése nélkül harmadik személyek számára nem adok át és nem hozok nyilvánosságra semmilyen információt.

Vállalom továbbá, hogy minden tőlem telhetőt megteszek annak megakadályozása érdekében, hogy harmadik személyek hozzáférjenek vagy megismerjék a Pályázathoz vagy annak teljesítéséhez kapcsolódó bizalmas ismereteket vagy információkat.

Jelen nyilatkozat aláírásával kifejezetten elismerem és vállalom, hogy a Pályázat tartalmával és teljesítésével összefüggésben a Társasággal és annak tevékenységével kapcsolatban bármilyen módon tudomásomra jutott adat, tény, így különösen, de nem kizárólagosan a Pályázat léte és tartalma, részletei üzleti titoknak minősül, azt harmadik személynek nem adhatom ki, nem tehetem hozzáférhetővé és a Pályázat teljesítésétől eltérő más célra nem használhatom fel. Amennyiben a jelen Nyilatkozatban foglalt titoktartási kötelezettséget bizonyítottan megszegem, vállalom, hogy a Társaság titoktartási kötelezettség megszegésével összefüggésben keletkező teljes kárát megtérítem. Kijelentem, hogy tudomással bírok azon tényről, miszerint a titoktartási kötelezettség megszegése akár szándékosan, akár gondatlanul, akár tevőlegesen, akár mulasztással is megvalósítható. A jelen titoktartási kötelezettségvállalás hatályosságát nem érinti a Pályázathoz bármilyen okból történő megszűnése, az a megszűnésétől függetlenül továbbra is fennáll.

Budapest, 2021 ………………..…………………………

……………………………………..

Pályázó (cégszerű) aláírása

(pecsét helye)

5.sz melléklet

**A mentoring program indikatív tematikája márkafejlesztés számára**

Pályázati felhívás divatmárkák számára, mentoring programban való részvételre

*A workshopok keretében az alábbi témák kerülhetnek érintésre:*

1. **Termék**
2. **Márkafejlesztés**
3. **Trendek**
4. **Értékesítés**
5. **Védjegy**
6. **Gyártás**
7. **Pénzügy**
8. **Marketing és kommunikáció**
9. **Fenntarthatóság**
10. **E-commerce**

A sikeres pályázók a workshopok és a mentor felmérése után személyes, konzultációkon (one-to-one megbeszélés) fognak részt venni.

6.sz melléklet

ADATKEZELÉSI TÁJÉKOZTATÓ  
  
MAGYAR MENTORING PROGRAMHOZ KAPCSOLÓDÓ  
PÁLYÁZATI FELHÍVÁSHOZ

Ez az adatkezelési tájékoztató (továbbiakban: Tájékoztató) a MAGYAR DIVAT & DESIGN ÜGYNÖKSÉG NONPROFIT Zrt. (továbbiakban: Társaság, Támogató, Adatkezelő) által végzett adatkezelési tevékenységekhez kapcsolódik és a személyes adatok kezelésével kapcsolatos valamennyi információt tartalmazza abból a célból, hogy Ön (továbbiakban: Érintett) a személyes adatokmegadását megelőzően teljes mértékben tisztában legyen az adatkezelés céljával és feltételeivel, az azzal kapcsolatos kockázatokkal és garanciákkal, valamint az Önt megillető jogosultságokkal.

A MAGYAR MENTORING PROGRAM pályázat (továbbiakban: Pályázat) benyújtása során a személyes adatok megadása olyan szerződés teljesítéséhez szükséges, amelyben az Érintett az egyik fél, vagy az a szerződés megkötését megelőzően az Érintett kérésére történő lépések megtételéhez szükséges.

A Pályázaton történő részvétel feltétele a szükséges személyes adatok megadása Adatkezelő részére.

A Pályázat benyújtása során Önnek lehetősége van hírleveleinkre is feliratkozni, ez esetben kérjük a feliratkozáshoz szükséges kifejezett hozzájárulását is adja meg részünkre.

Személyes adatai rendelkezésre bocsátásával, a Pályázat e-mailen történő benyújtásával Ön kijelenti, hogy a jelen tájékoztatónak az adat vagy információ rendelkezésre bocsátásának időpontjában hatályos változatát megismerte és kifejezetten elfogadja, az adatkezelést tudomásul veszi.

Társaságunk az Ön által megadott személyes adatokat az Adatkezelő, illetve az Adatfeldolgozó üzemeltetésében lévő szervereken tárolja.

Jelen adatvédelmi tájékoztató megadásával a Társaságunk eleget kíván tenni AZ EURÓPAI PARLAMENT ÉS A TANÁCS (EU) 2016/679 RENDELETÉNEK - (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (a továbbiakban: Rendelet) – továbbá az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) rendelkezéseinek. Társaságunk arra törekszik, hogy az Érintett részére a személyes adatok kezelésére vonatkozó, minden egyes tájékoztatást tömör, átlátható, érthető és könnyen hozzáférhető formában, világosan és közérthetően megfogalmazva nyújtsa, továbbá, hogy elősegítse az Érintett jogainak a gyakorlását. A Tájékoztatóban használt fogalmak megfelelnek az Infotv.-ben, illetve a GDPR rendeletben meghatározott fogalmaknak, illetve azok értelmezésének.

**1. ADATKEZELŐ ÉS ELÉRHETŐSÉGEIK**

AZ ADATKEZELŐ MEGNEVEZÉSE:

MAGYAR DIVAT & DESIGN ÜGYNÖKSÉG NONPROFIT ZÁRTKÖRŰEN MŰKÖDŐ RÉSZVÉNYTÁRSASÁG (Cégjegyzékszám: 01-10-049808, Adószám: 26338972-4-41, Székhely: 1027 Budapest, Kacsa utca 15-23., képviseli: Bata-Jakab Zsófia)

AZ ADATKEZELŐ LEVELEZÉSI CÍME: 1027 Budapest, Kacsa utca 15-23.

AZ ADATKEZELŐ E-MAIL CÍME: info@hfda.hu

AZ ADATKEZELŐ TELEFONSZÁMA: +36 30 302 6146

AZ ADATVÉDELMI TISZTVISELŐ NEVE ÉS ELÉRHETŐSÉGE: Papp Levente, [privacy@mtu.gov.hu](mailto:privacy@mtu.gov.hu)

**2. IGÉNYBE VETT ADATFELDOLGOZÓ:**

A Társaság adatkezelési tevékenységeinek végrehajtása során Adatfeldolgozói minőségben igénybe veszi az alábbi cégek szolgáltatásait:

Magyar Turisztikai Ügynökség Zrt. (cégjegyzékszám: 01-10-041364, Székhely: 1027 Budapest, Kacsa utca 15-23. adószám: 10356113-4-41)   
  
Az Adatfeldolgozó a megkapott adatokat saját célra nem használják fel, kizárólag az adatok feldolgozását végzik az Adatkezelő számára.

**3. AZ ADATKEZELÉS CÉLJA:**

Az Adatkezelő az Érintettek egyes személyes adatait a Pályázaton történő részvétel és azonosítás biztosítása, a Pályázat sikeres lebonyolítása, a Pályázattal összefüggő általános kapcsolattartás, valamint a nyertes pályázókkal támogatási szerződés megkötése céljából kezeli. Adatkezelő az Érintettek adatait a hírlevélre történő feliratkozás esetén külön kifejezett hozzájárulás alapján hírlevélküldés lehetőségének biztosítása céljából tartja nyilván.

**4. A KEZELT SZEMÉLYES ADATOK KÖRE:**

Az Érintett (pályázó\kedvezményezett, illetve a pályázó\kedvezményezett egyéni vállalkozó vagy gazdasági társaság aláírásra jogosult képviselője) neve, tisztsége, anyja neve, adóazonosító\adószám, lakcím\székhely, cégjegyzékszám, elektronikus levelezési cím, telefonszám, aláírás, nyilvántartási szám.

**5. AZ ADATKEZELÉS IDŐTARTAMA:**

A nyertes pályázók (kedvezményezett Érintettek) személyes adatait Adatkezelő a velük kötött szerződés lejáratát követő 10 évig őrzi meg, valamennyi jogi szempontból jelentős körülmény Adatkezelő általi bizonyíthatósága érdekében. A Pályázaton nem nyert pályázók esetében a Pályázat lebonyolítását követően az Érintettek adatait 1 évig őrzi meg. A hírlevélre történő feliratkozással összefüggésben felhasznált személyes adatokat a hozzájárulás visszavonásáig kezeljük.

**6. AZ ADATKEZELÉS JOGALAPJA:**

GDPR 6. cikk (1) bekezdés b) pontja, vagyis az adatkezelés olyan szerződés teljesítéséhez szükséges, amelyben az Érintett az egyik fél, vagy az a szerződés megkötését megelőzően az Érintett kérésére történő lépések megtételéhez szükséges. A hírlevére történő feliratkozás esetében az adatkezelés jogalapja az Érintett önkéntes hozzájárulása, melyet külön opcionálisan kitöltött és aláírt nyilatkozat formájában ad meg a Pályázat benyújtása során.

**7. A SZEMÉLYES ADATOK CÍMZETTJEI, ILLETVE A CÍMZETTEK KATEGÓRIÁI:**

Az Ön által megadott személyes adatokhoz az Adatkezelő és az Adatfeldolgozó közvetlen irányítása alatt álló munkatársai férhetnek hozzá munkaköri feladataik ellátása érdekében, akik az adatokat az Adatkezelőnél és az Adatfeldolgozónál mindenkor hatályos jogszabályi feltételeknek, valamint belső szabályoknak és eljárásrendnek megfelelően, bizalmasan kezelik.  
A Támogatás felhasználását - beleértve az Érintettek személyes adatait - a Támogató, a Támogató által ellenőrzéssel megbízott szerv vagy személy, a Miniszterelnöki Kabinetiroda, az Állami Számvevőszék, a Kormányzati Ellenőrzési Hivatal, a Magyar Államkincstár, továbbá a jogszabályban feljogosított egyéb szervek képviselői jogosultak ellenőrizni.

Támogató az információs önrendelkezési jogról és információszabadságról szóló 2011. évi CXII. törvény alapján a Kedvezményezett nevét, a támogatás célját, összegét, valamint a támogatott tevékenység megvalósulási helyét nyilvánosságra hozza.

**8. AZ ÉRINTETT JOGAI**

Az Önt megillető jogok az adatkezeléssel kapcsolatban a következők:

ELŐZETES TÁJÉKOZÓDÁSHOZ VALÓ JOG:

Ön jogosult arra, hogy az adatkezeléssel összefüggő tényekről és információkról az adatkezelés megkezdését megelőzően tájékoztatást kapjon. Ennek a jognak a biztosítása érdekében is hoztuk létre jelen Adatkezelési Tájékoztatót.

AZ ÉRINTETT HOZZÁFÉRÉSI JOGA:

Az Érintett jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy hozzáférést kapjon az alábbiakhoz:

• a kezelt személyes adatokhoz és a személyes adatok kategóriájához, az adatkezelés céljához

• azon címzettekhez vagy a címzettek kategóriájához, akikkel a személyes adatokat az Adatkezelő közölte, vagy közölni fogja,

• a személyes adatok tárolásának tervezett időtartamához, vagy ha ez nem lehetséges, ezen időtartam meghatározásának szempontjaihoz.

HELYESBÍTÉSHEZ VALÓ JOG:

Az érintett kérheti, hogy a Társaság helyesbítse ill. egészítse ki a tévesen, pontatlanul vagy hiányosan szereplő személyes adatait. A tévesen szereplő adat helyesbítése előtt a Társaság megvizsgálhatja az érintett adatok valóságosságát, illetve pontosságát.

A VISSZAVONÁSHOZ VALÓ JOG:

Az Érintett jogosult arra, hogy hozzájárulásán alapuló adatkezelés esetén a hozzájárulását bármikor visszavonja, amely nem érinti a visszavonás előtt a hozzájárulás alapján végrehajtott adatkezelés jogszerűségét.

A TÖRLÉSHEZ VALÓ JOG („AZ ELFELEDTETÉSHEZ VALÓ JOG”):

Az érintett jogosult arra, hogy kérje, hogy az Adatkezelő indokolatlan késedelem nélkül törölje a rá vonatkozó személyes adatokat, az Adatkezelő pedig köteles ezt végrehajtani. Jogi kötelezettségen alapuló adatkezelés esetén Önt ez a jog nem illeti meg.

AZ ADATKEZELÉS KORLÁTOZÁSÁHOZ VALÓ JOG (ZÁROLÁSI JOG):

Az Érintett jogosult arra, hogy kérésére az Adatkezelő az alábbi esetekben korlátozza az adatkezelést:

• ha az Érintett vitatja az adatkezelés pontosságát, ez esetben a korlátozás arra az időtartamra vonatkozik, amely lehetővé teszi, hogy az adatkezelő ellenőrizze a személyes adatok pontosságát,

• ha az adatkezelés jogellenes, és az Érintett ellenzi az adatok törlését, ehelyett kéri azok felhasználásának korlátozását,

• ha az Adatkezelőnek már nincs szüksége a személyes adatokra az adatkezelés céljából, azonban az Érintett igényli azokat jogi igények előterjesztéséhez, érvényesítéséhez vagy védelméhez,

• ha az Érintett tiltakozott az adatkezelés ellen, ez esetben a korlátozás arra az időtartamra vonatkozik, amíg megállapításra nem kerül, hogy az Adatkezelő jogos indokai elsőbbséget élveznek-e az érintett jogos indokaival szemben.

AZ ADATHORDOZHATÓSÁGHOZ VALÓ JOG:

Az Érintett jogosult arra, hogy a rá vonatkozó, általa az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat az Adatkezelő egy másik adatkezelő részére továbbítsa anélkül, hogy ezt akadályozná az az adatkezelő, amelynek részére a személyes adatokat rendelkezésre bocsátotta. Az adathordozhatósághoz való jog az Érintettet abban az esetben illeti meg, ha:

• az adatkezelés az érintett hozzájárulásán, vagy a személyes adatok különleges kategóriáinak egy vagy több konkrét célból történő kezeléséhez megadott hozzájárulásán, vagy a GDPR 6. cikk (1) bekezdés b) pontja szerinti szerződésen alapul, és

• az adatkezelés automatizált módon történik.

A TILTAKOZÁSHOZ VALÓ JOG:

Az Érintett jogosult arra, hogy a saját helyzetével kapcsolatos okokból bármikor tiltakozzon személyes adatainak kezelése ellen abban az esetben, ha az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges, vagy az adatkezelés az adatkezelő vagy egy harmadik fél az Adatkezelő jogos érdekeinek érvényesítéséhez szükséges, ideértve a profilalkotást is. Az Adatkezelő a tiltakozás alapján az adatkezelést nem szünteti meg, ha az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

AUTOMATIZÁLT DÖNTÉSHOZATAL EGYEDI ÜGYEKBEN, BELEÉRTVE A PROFILALKOTÁST:

Az érintett jogosult arra, hogy ne terjedjen ki rá az olyan, kizárólag automatizált adatkezelésen – ideértve a profilalkotást is – alapuló döntés hatálya, amely rá nézve joghatással járna vagy őt hasonlóképpen jelentős mértékben érintené. A Társaság nem alkalmaz automatizált döntéshozatalt.

AZ ÉRINTETT TÁJÉKOZTATÁSA ADATVÉDELMI INCIDENSRŐL:

Ha egy esetleges adatvédelmi incidens valószínűsíthetően magas kockázattal jár az Ön adataira, jogaira és szabadságaira nézve, az Adatkezelő indokolatlan késedelem nélkül tájékoztatják Önt az adatvédelmi incidensről.

A FELÜGYELETI HATÓSÁGNÁL TÖRTÉNŐ PANASZTÉTELHEZ VALÓ JOG:

Amennyiben az Érintettnek személyes adatai kezelését érintően sérelme merült fel, az ügy gyorsabb és hatékonyabb intézése érdekében a panasz benyújtása előtt célszerű felvennie a kapcsolatot az Adatkezelővel és előterjeszteni a vonatkozó érintetti jog gyakorlására irányuló kérelmet.

Ön jogosult arra, hogy panaszt tegyen egy felügyeleti hatóságnál, ha megítélése szerint a személyes adatok kezelése megsérti az adatvédelmi jogszabályokat.

Nemzeti Adatvédelmi és Információszabadság Hatóság  
Székhely: 1055 Budapest, Falk Miksa utca 9-11.  
Postacím: 1363 Budapest, Pf.: 9.   
Telefon: +36 (1) 391-1400   
Telefax: +36 (1) 391-1410   
E-mail: [ugyfelszolgalat@naih.hu](mailto:ugyfelszolgalat@naih.hu)

A FELÜGYELETI HATÓSÁGGAL SZEMBENI HATÉKONY BÍRÓSÁGI JOGORVOSLATHOZ VALÓ JOG:

Ön jogosult a hatékony bírósági jogorvoslatra a felügyeleti hatóság Önre vonatkozó, jogilag kötelező erejű döntésével szemben.

AZ ADATKEZELŐKEL VAGY AZ ADATFELDOLGOZÓKAL SZEMBENI HATÉKONY BÍRÓSÁGI JOGORVOSLATHOZ VALÓ JOG:

Az Érintett jogosult a panasztételhez való jog sérelme nélkül a hatékony bírósági jogorvoslatra polgári per kezdeményezése útján, ha megítélése szerint a személyes adatainak nem megfelelő kezelése következtében megsértették a jogait. A per elbírálása a Fővárosi Törvényszék hatáskörébe tartozik, de az érintett a pert választása szerint megindíthatja a lakóhelye szerint illetékes törvényszék előtt is.

**9. ADATBIZTONSÁGI INTÉZKEDÉSEK**

A Társaság kötelezi magát arra, hogy gondoskodjon az adatok biztonságáról, megteszi továbbá azokat a technikai és szervezési intézkedéseket, és kialakítja azokat az eljárási szabályokat, amelyek biztosítják, hogy a felvett, tárolt, illetve kezelt adatok védettek legyenek, illetőleg megakadályozzák azok megsemmisülését, jogosulatlan felhasználását és jogosulatlan megváltoztatását. Kötelezi arra az Adatfeldolgozót, hogy ő is tegyenek eleget az adatbiztonsági követelményeknek.

Az Adatkezelő gondoskodik arról, hogy a kezelt adatokhoz illetéktelen személy ne férhessen hozzá, ne hozhassa nyilvánosságra, ne továbbíthassa, valamint azokat ne módosíthassa, törölhesse. Az Adatkezelő megtesz minden tőle telhetőt annak érdekében, hogy az adatok véletlenül se sérüljenek, illetve semmisüljenek meg. A fenti kötelezettségvállalást az Adatkezelő az adatkezelési tevékenységben részt vevő munkavállalóik, illetve az Adatkezelő megbízásából eljáró Adatfeldolgozó részére is előírja.

A Társaság az informatikai adatok és a weboldal technikai környezetének megfelelő adatmentéséről gondoskodik, amit az egyes adatok megőrzési ideje alapján szükséges paraméterekkel működtet, ezáltal az adatok megőrzési időn belüli rendelkezésre állását garantálja, a megőrzési idő lejártával pedig véglegesen megsemmisíti azokat.

Az informatikai rendszer és az adatokat tároló környezet integritását és működőképességét fejlett monitoring technikákkal ellenőrzi, a szükséges kapacitásokat folyamatosan biztosítja.

Az informatikai környezetében történt eseményeket komplex naplózási funkciók alkalmazásával rögzíti, ezzel is biztosítja az esetleges incidensek későbbi felderíthetőségét és jogi erejű bizonyíthatóságát.

Folyamatosan magas sávszélességet biztosító, redundáns hálózati környezetet alkalmaz a weboldalak kiszolgálására, mely a fellépő terheléseket biztonságosan elosztja az erőforrások között.

A rendszerei katasztrófatűrő képességét tervezetten biztosítja, az üzletmenet folytonosságról és ezáltal felhasználói folyamatos kiszolgálásáról szervezeti és technikai eszközökkel is magas szinten gondoskodik.

Kiemelt prioritással gondoskodik az informatikai rendszerei sértetlenségét is biztosító biztonsági javítások, gyártói frissítések kontrollált telepítéséről, ezzel megelőzve, elkerülve és kezelve a sérülékenységek kihasználásával történő hozzáférési vagy károkozási kísérleteket.

Az informatikai környezetet rendszeresen biztonsági teszteléssel vizsgálja, a talált hibákat vagy gyenge pontokat kijavítja, az informatikai rendszer biztonsági megerősítését folyamatos feladatnak tekinti.

Munkatársai számára a titoktartást is magába foglaló magas biztonsági elvárásokat fogalmaznak meg, melyek teljesülését rendszeres képzésekkel is biztosítja, belső működése kapcsán pedig törekszik arra, hogy tervezett és ellenőrzött folyamatokat működtessen.

A működés során érzékelt, vagy hozzá bejelentett, a személyes adatokat érintő esetleges incidenseket transzparens módon, felelős és szigorú elvek mentén 72 órán belül kivizsgálja. A bekövetkezett incidenseket kezeli, és nyilvántartásba veszi.

Szolgáltatásai és informatikai megoldásai fejlesztése során gondoskodik a beépített adatvédelem elvének teljesüléséről, az adatvédelmet már a tervezési fázisban kiemelt elvárásként kezeli.

**10. ADATVÉDELMI INCIDENSEK KEZELÉSE ÉS BEJELENTÉSE**

Adatvédelmi incidensnek minősül minden olyan esemény, amely az Adatkezelő által kezelt, továbbított, tárolt vagy feldolgozott személyes adatokkal kapcsolatban a személyes adat jogellenes kezelését vagy feldolgozását, így különösen jogosulatlan vagy véletlen hozzáférését, megváltoztatását, közlését, törlését, elvesztését vagy megsemmisítését, valamint véletlen megsemmisülését és sérülését eredményezi. Az adatvédelemért felelős személyek a jelzett vagy észlelt adatvédelmi incidenst haladéktalanul megvizsgálják, majd az adatvédelmi incidens tudomására jutását követő 72 órán belül javaslatot tesz az adatvédelmi incidens elhárítására és az incidens kezelésére.

Az Adatkezelő szavatolja, hogy az adatkezelés mindenben a hatályos jogszabályi rendelkezések megtartásával történik.

Amennyiben az adatkezelési feltételek megváltoznak, a Társaság tájékoztatja az Érintetteket a módosításokról.

1. Az egyesülés által érintett vállalkozásoknak nyújtott valamennyi korábbi csekély összegű támogatást bele kell számítani az egyesülés révén létrejövő, vagy jogutód pályázó csekély összegű támogatási keretébe. Az egyesülést megelőzően jogszerűen odaítélt csekély összegű támogatás később is jogszerű marad.

   Ha egy vállalkozás két vagy több vállalkozásra válik szét, a szétválást megelőzően nyújtott csekély összegű támogatást az eredetileg a támogatásban részesülő azon vállalkozásnak kell betudni, amely a csekély összegű támogatással támogatott tevékenységet átvállalta. Ha ennek meghatározására nincs lehetőség, a csekély összegű támogatást a saját tőkének a szétválás tényleges időpontjában érvényes könyv szerinti értéke alapján arányosan el kell osztani a szétválás által érintett vállalkozások között. [↑](#footnote-ref-1)
2. Az egyesülésre és szétválásra vonatkozó szabályok, valamint és az egy és ugyanazon vállalkozás fogalma által érintett vállalkozások tekintetében is ki kell tölteni. [↑](#footnote-ref-2)
3. Amennyiben a támogatásról még nem született döntés. [↑](#footnote-ref-3)
4. Az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet [a továbbiakban: 37/2011. (III. 22.) Korm. rendelet] 2. melléklete alapján. [↑](#footnote-ref-4)
5. Itt kizárólag a kedvezményezett tekintetében kell nyilatkozni, az egyesülésre és szétválásra vonatkozó szabályok, valamint és az egy és ugyanazon vállalkozás fogalma által érintett vállalkozások tekintetében nem. [↑](#footnote-ref-5)
6. Amennyiben a támogatásról még nem született döntés. [↑](#footnote-ref-6)
7. A 37/2011. (III. 22.) Korm. rendelet 2. melléklete alapján. [↑](#footnote-ref-7)
8. A 37/2011. (III. 22.) Korm. rendelet 35. §-a alapján kell kiszámítani:

   *Ha létező támogatási program másként nem rendelkezik, az uniós állami támogatási szabályokban, euróban meghatározott összegek forintra történő átszámításánál a támogatási döntés napját megelőző hónap utolsó napján érvényes, a Magyar Nemzeti Bank által közzétett, két tizedes jegy pontossággal meghatározott devizaárfolyam alkalmazandó.* [↑](#footnote-ref-8)
9. A csekély összegű támogatást akkor kell odaítéltnek tekinteni, amikor az alkalmazandó nemzeti jogrendszer értelmében a támogatás igénybevételének jogát a kedvezményezett vállalkozásra ruházzák, függetlenül a csekély összegű támogatás folyósításának időpontjától. Csekély összegű támogatást tartalmazó szerződésnél például ez az időpont általában a szerződés kelte. [↑](#footnote-ref-9)
10. 1407/2013/EU bizottsági rendelet 2. cikk (2) bekezdés [↑](#footnote-ref-10)
11. Az átváltásnál az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 35. §-a alapján kell eljárni. [↑](#footnote-ref-11)
12. 1407/2013/EU bizottsági rendelet 3. cikkének (8) és (9) bekezdés [↑](#footnote-ref-12)
13. Az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 35.§ alapján. [↑](#footnote-ref-13)